Diari Oficial de la Generalitat Valenciana


Sumari del DOGV 9712, del 26-10-2023 (2023/10197)

RESOLUCIÓ de 6 d'octubre de 2023, de la Conselleria de Sanitat, per la qual es concedeixen ajudes destinades a promoure la salut sexual, principalment en població d'especial vulnerabilitat per la seua edat, opcions sexuals o identitat sexual, i la prevenció de l'estigma social associat al VIH i altres ITS.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10345


Data del document
:   06-10-2023

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 6 d'octubre de 2023, de la Conselleria de Sanitat, per la qual es concedeixen ajudes destinades a promoure la salut sexual, principalment en població d'especial vulnerabilitat per la seua edat, opcions sexuals o identitat sexual, i la prevenció de l'estigma social associat al VIH i altres ITS. [2023/10268]  
De conformitat amb el que es disposa en l'article 9 de l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'estableixen les bases reguladores de subvencions destinades a promoure projectes relacionats amb la salut pública, (DOGV 8503, 11.03.2019), l'òrgan competent per a dictar les resolucions és la persona titular de la direcció general amb competències en matèria de salut pública, que actua per delegació de la persona titular de la conselleria amb competències en matèria de sanitat i salut pública.  
  
Per Resolució de 27 de març de 2023, del conseller de Sanitat Universal i Salut Pública, es convoquen subvencions destinades a promoure projectes de salut sexual, principalment en població d'especial vulnerabilitat per la seua edat, opcions sexuals o identitat sexual i prevenció de l'estigma social associat al VIH i altres ITS (DOGV 9567, 03.04.2023)  
  
Per Resolució de 4 de maig de 2023, del director general de Salut Pública i Addiccions, de la Conselleria de Sanitat Universal i Salut Pública, es nomena les persones que formaran part de la comissió avaluadora.  
Amb data 19 de juliol de 2023 es publica en la web de la Conselleria de Sanitat i en la seu electrònica de la Generalitat el llistat provisional de sol·licituds admeses i excloses, i es concedeix un termini de deu dies per a l'esmena per part de les entitats interessades.  
Havent finalitzat el termini per a l'esmena de sol·licituds, la comissió avaluadora mitjançant acord de data 3 d'agost de 2023, publica en la web de la citada conselleria el llistat definitiu de sol·licituds admeses i excloses el 7 d'agost de 2023.  
Amb data de 4 de setembre de 2023 es publica en la web de la Conselleria de Sanitat la proposta de resolució provisional de concessió de les subvencions i es concedeix a les entitats interessades un termini de deu dies per a formular al·legacions.  
Finalitzat el termini per a formular al·legacions i vista l'acta de la comissió avaluadora de data 20 de setembre de 2023 que finalitza el procés d'avaluació, resolc:  
  
Primer  
Concedir una subvenció, en matèria de salut pública, destinada a projectes per a promoure la salut sexual per un import global màxim de 100.000 € (cent mil euros), a càrrec del programa pressupostari 413.10, capítol IV, línia de subvenció S0402000, dels pressupostos de la Generalitat per a l'any 2023.  
  
Segon  
Concedir subvencions a les entitats relacionades en l'annex I amb les puntuacions atorgades per la comissió avaluadora a cadascuna de les entitats en els diferents apartats conforme al que s'estableix en l'article 20 de la citada Ordre 1/2019, i per les quanties que en aquest es determinen.  
  
Tercer  
S'estableix com a Pla de control de l'efectiva realització de l'activitat subvencionada, el que es disposa en l'article 16 de l'Ordre 1/2019, de 28 de febrer, de la Conselleria de Sanitat Universal i Salut Pública i el que es disposa en la base tretzena de la Resolució de 27 de març de 2023, de la consellera de Sanitat Universal i Salut Pública.  
  
  
Quart  
Qualsevol entitat beneficiària podrà renunciar a la subvenció concedida amb anterioritat al deslliurament dels fons, de manera expressa i per qualsevol mitjà que permeta la seua constància. En el cas que es produïsca la referida renúncia, es procedirà d'acord amb el que s'estableix en l'article 13 de la mencionada Ordre 1/2019.  
  
Cinqué  
S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaoberta.gva.es/tep).  
  
Sisé  
El termini i la forma de presentació de la justificació de les subvencions seran els que s'estableixen en l'article 15 de la mencionada Ordre 1/2019.  
  
Contra la present resolució, que esgota la via administrativa, es podrà interposar recurs potestatiu de reposició en el termini d'un mes a comptar de l'endemà de la notificació o ser impugnats directament davant l'ordre jurisdiccional contenciós administratiu, de conformitat amb el que es disposa en l'article 123 la Llei 39/2015, d'1 d'octubre, del procediment administratiu comú de les administracions públiques.  
  
  
València, 6 d'octubre de 2023.- La directora general de Salut Pública (p. d. Ordre 1/2019, de 28 de febrer; DOGV 8503, 11.03.2019): Ruth Usó Talamantes.